Farebná koláž
Materiál: výkres, pomaľované výkresy, noviny, temperové farby
Pomôcky: nožnice, lepidlo
Postup:
1. Noviny aj pomaľované výkresy si ľubovoľne natrhaj na rôzne nepravidelné tvary. Potom ich začni lepiť na podkladový výkres podľa vlastnej fantázie.

2. Výkresy aj noviny môžeš aj vzájomne prelepovať, tak ako sa ti to hodí. Vždy, keď držíš v ruke kúsok novín alebo farebného papiera, tak s ním skúšaj hľadať jeho vhodné miesto na výkrese, až kým ho prilepíš. Neponáhľaj sa. Tu platí pravidlo - dvakrát meraj a raz strihaj! 

3. Zvyšné plôšky na výkrese, kde nemáš nič nalepené zafarbi takou temperovou farbou, ktorá sa hodí k ostatným farbám na výkrese. Ešte môžeš bielou temperovou farbou domaľovať špirálky, kruhy, lístky, alebo niečo, čo sa ti tam hodí.

Toto výtvarné cvičenie je tiež, ako niektoré predchádzajúce, hravé, nevyžaduje od vás presnosť ale skôr predstavivosť  fantáziu a odvahu. Tak sa pustite do práce deti, uvoľnite si ruky a hrajte sa. Určite sa vám podaria pekné obrázky.